澎湖跨海大橋
『津梁之制,肇自姬周;川衡設官,事有專屬。鄭子產□乘輿濟人溱洧,孟軻譏□惠而不知為政;必曰歲十一月徒杠成,十二月輿梁成,而後民不病涉,是知政。尚經野視,交通為要,圖其所由來者遠矣!澎湖當臺湾海峽之衝,夙稱形勝;自民國三十四年臺員光復後,設縣治於馬公,凡轄大小島嶼六十有四。其人口則多聚居馬公、白沙、西嶼三島,周環巨浸,渺各一方,往往濁浪排空,商旅不行,居民輒有望洋之嘆。元首蔣公□袵席斯民為念,爰命臺灣省政府公路局成立澎湖跨海大橋工程處,鳩工庀材、籌建大橋,俾聯三島為一體,□宏利涉。其名曰「跨海」者,蓋紀實也。經始於民國五十四年五月,迄五十九年十二月方告竣事。橋長二千一百六十公尺,附□海中路堤二百二十公尺,陸上新路三千零六十一公尺,大榕樹支線三百四十五公尺,共費新台幣一億四百五十萬元。仰賴元首諄諄督導,用能員工效命,軍民協力□底於成;其間憑險作固,措設維艱,迨有為臆度所不及者。今災祛鯨口、地縮虹腰,俯浩淼之;滄溟穹窿之懸,磴車不濡軌,人慶安瀾;不惟有裨經濟之擴展,文化之交流,且於政令宣達、軍實轉輸尤臻便捷,他若風物清美、足備游觀,特其餘事焉耳。萬轍未同、康衢載詠,寧彼徒杠、輿梁所克擬哉。履斯』